|  |  |
| --- | --- |
| Inciemā | 2018. gada 15. septembrī |

**LATVIJAS PAUERLIFTINGA FEDERĀCIJAS**

**TIESNEŠU DARBĪBAS ORGANIZĀCIJAS, AKREDITĀCIJAS UN SERTIFIKĀCIJAS NOLIKUMS Nr. 04/18**

(Apstiprināts LPF valdes sēdē 2018. gada 08. decembrī)

1. **Vispārīgie noteikumi:**
	1. Šis nolikums nosaka kārtību, kādā Latvijas Pauerliftinga federācija (turpmāk tekstā – LPF) organizē un nodrošina LPF sistēmā iekļauto tiesnešu darbības organizācijas, akreditācijas un sertificēšanas procesu.
	2. LPF tiesnešu sertificēšanas mērķis ir sakārtot nodrošināt profesionālu un atbildīgu spēka trīscīņas tiesnešu kolektīvu LPF rīkotajās sacensībās.
	3. LPF tiesnešu akreditācijas un sertificēšanas procesu vada un koordinē Latvijas Pauerliftinga Federācijas Tiesnešu komitejas vadītājs.
2. **Tiesnešu kvalifikācija un sertificēšana:**
	1. Tiesnešu kvalifikācija Latvijā tiek iedalīta divās kategorijās:
		1. Starptautiskās kategorijas tiesnesis (International Powerlifting federation – turpmāk IPF) – II vai I kategorija;
		2. Nacionālās kategorijas tiesnesis (LPF).
	2. Starptautiskās kategorijas tiesnesis:
		1. Starptautiskās kategorijas tiesnesis ir augstākās kategorijas tiesnesis, kurš iekļauts kādā no aktīvajiem IPF tiesnešu sarakstiem;
		2. Uz Starptautiskās kategorijas tiesneša kvalifikāciju var pretendēt Nacionālās kategorijas tiesnesis, kurš pēdējo 3 gadu laikā ir tiesājis vismaz 6 Latvijas čempionāta mēroga sacensības, piedalījies vismaz vienā starptautiska mēroga tiesnešu seminārā, kā arī pārvalda angļu valodu un ja viņa kandidatūru apstiprina LPF valde.
	3. Nacionālās kategorijas tiesnesis:
		1. Par Nacionālās kategorijas tiesnesi var kļūt, jebkura fiziska persona, kura ir sasniegusi vismaz 16 gadu vecumu, pārstāv LPF biedra sporta organizāciju, vismaz 2 gadus ir licencēta sportista statusā vai ieguvusi augstāko izglītību (sporta jomā), kā arī sarunvalodas līmenī pārvalda valsts valodu;
		2. Nacionālās kategorijas tiesnešu sertifikātu var iegūt, piedaloties LPF tiesnešu seminārā un sekmīgi nokārtojot tiesneša eksāmenu;
		3. Nacionālās kategorijas tiesneši tiek akreditēti uz vienu gadu;
		4. Nacionālās kategorijas tiesnesis, kurš nav sasniedzis 18 gadu vecumu, nevar pildīt sacensību galvenā vai centrālā tiesneša funkcijas.
		5. Nacionālās kategorijas tiesnesis, kurš nepārvalda valsts valodu, nevar pildīt sacensību galvenā vai centrālā tiesneša funkcijas.
		6. Lai Nacionālās kategorijas tiesneša sertifikāts tiktu automātiski pagarināts uz nākamo gadu nepieciešams:
			1. veikt tiesneša, tehniskā kontroliera vai sacensību galvenā sekretāra pienākumus gada laikā vismaz piecās sacensību dalībnieku plūsmās nacionālajos čempionātos un divās reģionālajās sacensībās, vismaz vienās no šīm sacensībām kā centra tiesnesim;
			2. tiesnešu darba vērtēšana tiks veikta pēc aizvadīto sacensību dalībnieku plūsmu tiesāšanas skaita (par katru valsts čempionātos tiesāto sacensību dalībnieku plūsmu vai tehnisko kontroli tiek piešķirts 1 punkts, par reģionālajās sacensībās tiesātu plūsmu tiek piešķirti 0,5 punkti, par tiesneša pienākumu veikšanu starptautiskajās sacensībās tiek piemērots koeficients 2 (divi);
			3. Automātiskai tiesneša sertifikāta pagarināšanai ir nepieciešams savākt gada laikā vismaz 10 punktus.
		7. augstāk minētie nosacījumi attiecas uz visām gada laikā notiekošajām sacensībām, kuras iekļautas LPF sacensību kalendārā;
		8. tiesneša sertifikāts tiek automātiski pagarināts uz nākamo gadu, ja tiesnesis ir ieguvis starptautiskās klases tiesneša kategoriju;
		9. Nacionālās kategorijas tiesnešiem, kuri nebūs savākuši pietiekamu punktu skaitu (10) sertifikāta akreditācijai tiks dota iespēja to akreditēt, pārkārtojot sertifikācijas eksāmenu mutiski klātienē, kura laikā būs nepieciešams sniegt atbildes uz 30 eksāmena jautājumiem, uz kuriem jāatbild vismaz ar 90% pareizām atbildēm.
3. **Tiesnešu semināri un eksaminācija:**
	1. LPF Tiesnešu komiteja ne retāk kā divas reizes gadā organizē izglītojošus seminārus un eksaminācijas testus nacionālās kategoriju tiesnešiem.
	2. Katrs LPF juridiskais biedrs vienu reizi gadā ir tiesīgs pieprasīt bezmaksas semināru sporta organizācijas tiesnešu kvalifikācijas celšanai, uzņemoties segt lektora transporta izdevumus, kā arī nodrošinot semināra telpu un aprīkojumu, izdales materiālu izdruku.
	3. Nacionālās kategorijas tiesneša eksāmenu pieņem LPF Tiesnešu komitejas apstiprināta Eksaminācijas komisija vai eksaminators – starptautiskās kategorijas tiesnesis vai tiesnešu komitejas vadītājs. Eksāmens tiek kārtots saskaņā ar Tiesnešu sertifikācijas kārtības aprakstu (Pielikums Nr.1).
	4. Nacionālās kategorijas tiesneša eksāmens ir par maksu – **EUR 25,00** (divdesmit pieci eiro 00 centi) apmērā:

**3.4.1.** Maksa par sertifikācijas eksāmenu ir veicama bezskaidras naudas veidā uz LPF bankas norēķinu kontu:

Latvijas Pauerliftinga federācija

Juridiskā un faktiskā adrese: Raiņa iela 3, Valmiera, LV- 4201
Kontakti: tālrunis 26536984, e-pasts: lpf@sp.lv
Reģ. Nr. 40008022129, Konts LV58UNLA 0008000700508
A/S SEB banka, kods UNLALV2X

* 1. Veicot maksājumu par sertifikācijas eksāmenu uz LPF bankas norēķinu kontu, maksājuma uzdevumā jānorāda eksāmenu kārtojošā vārds, uzvārds, dzimšanas dati, LPF juridiskā biedra nosaukums.
	2. Nenokārtojot Nacionālās kategorijas tiesneša eksāmenu atkārtoti to var kārtot ne ātrāk kā pēc 6 mēnešiem, kura maksa ir **EUR 15,00** (piecpadsmit eiro 00 centi) apmērā.
	3. Atkārtoti nenokārtojot Nacionālās kategorijas tiesneša eksāmenu, to drīkst kārtot tikai pēc gada par pilnu samaksu.
1. **Tiesneša sertifikāta anulēšana:**
	1. Par būtiskiem tiesnešu profesionālās prakses, ētikas un uzvedības pārkāpumiem, kā arī citiem nozīmīgiem pārkāpumiem LPF tiesneša sertifikāts var tikt anulēts ar LPF Tiesnešu komitejas vadītāja lēmumu. Šis lēmums ir galīgs un nav pārsūdzams.
	2. Jautājumu par atkārtotu tiesneša eksāmena kārtošanu personai, kurai tiesneša sertifikāts ir bijis anulēts, ne ātrāk kā pēc 12 mēnešiem, lemj LPF valde.

**5. Citi noteikumi:**

**5.1.** Valsts čempionātus drīkst tiesāt tikai sertificēti Starptautiskās kategorijas vai Nacionālās kategorijas tiesneši, Latvijas kausa posmos tiesnešu sastāvā ir jābūt vismaz vienam Starptautiskās kategorijas vai Nacionālās kategorijas tiesnesim, pārējo sacensību tiesāšana ir organizatoru kompetencē.

**5.2.** Tiesnesis atbild par pareizu un objektīvu tiesāšanu, un sacensību nolikumu ievērošanu.

**5.3.** Šis Nolikums stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>.

\_\_\_\_\_\_\_\_\_\_\_\_\_\_\_\_\_

**Andrejs Rožlapa**

LPF valdes priekšsēdētājs

Pielikums Nr.1

2018.gada 15.septembra LPF nolikumam Nr.4/18

**Tiesnešu sertifikācijas kārtības apraksts.**

1. Nacionālās kategorijas tiesneša sertifikāta pretendents informē LPF Tiesnešu komiteju par savu vēlmi kārtot eksāmenu aizpildot un nosūtot pielikumā esošās formas veidlapu (2017.-2019. g. e–pasts arnis@sp.lv tel. 29542423).
2. Tiesneša amata pretendentam, savstarpēji vienojoties ar Eksaminācijas komisiju, tiek noteikts eksāmena kārtošanas laiks – jebkādas oficiālās spēka trīscīņas sacensības.
3. Tiesneša amata pretendentam teorētiskais eksāmens jākārto klātienē, rakstiski/datorizēti atbildot uz 50 eksāmena jautājumiem.
4. Teorētiskā eksāmena veikšanai tiek dots laiks 3 stundas. Eksāmena laikā pretendents ir tiesīgs izmantot IPF Tehniskos noteikumus vai citus IPF normatīvos aktus. Tiesneša amata pretendentam pareizi jāatbild uz vismaz 90 % jautājumiem. Teorētiskais eksāmens tiek kārtots valsts valodā. Ar īpašu eksaminatora lēmumu drīkst pieļaut eksāmena kārtošanu svešvalodā.
5. Pēc teorētiskā eksāmena veikšanas tiek veikta eksāmena praktiskā daļa.
6. Tiesneša amata pretendentam sacensībās ir jānotiesā vismaz 50 piegājieni (no tiem vismaz 15 pietupienos) kā sānu tiesnesim. Eksāmens sākas jau ar pirmajiem piegājieniem. Tiesneša amata pretendenta vērtējumam vismaz 85 % gadījumu jāsakrīt ar Eksaminācijas komisijas vērtējumu.
7. Sekmīgas praktiskās daļas nokārtošanas gadījumā pretendentam nekavējoties tiek piešķirta Nacionālās kategorijas tiesneša kategorija, par to viņu informējot mutiski.
8. Informācija par eksaminācijas rezultātiem būs pieejama mājas lapā [www.powerliftings.lv](http://www.powerliftings.lv).
9. LPF Nacionālās kategorijas tiesneša sertifikāts, pēc pieprasījuma, papīra formā tiek izsniegts nākamajās tuvākajās nacionālajās sacensībās vai nosūtīts uz norādīto adresi, savukārt tiesnešu reģistrā tiesnesis tiek reģistrēts 3 darba dienu laikā.

# Anketa LPF Nacionālās kategorijas tiesnešu sertifikācijai.

|  |  |  |
| --- | --- | --- |
| **1.** | Vārds, Uzvārds |  |
| **2.** | Personas kods (1. puse) |  |
| **3.** | **Dzīvesvietas adrese** |  |
| **4.** | **Telefons** |  |
| **5.** | **E – pasts** |  |
| **6.** | **Iepriekšēja tiesāšanas pieredze (kurās sacensībās)** |  |
|  |
| **7.** | Pārstāvētā sporta organizācija |  |